钦定古今图书集成/理学汇编/经籍典/第054卷 > 《易原》 > 河洛四象图
## 钦定古今图书集成/理学汇编/经籍典/第054卷 > 《易原》 > 河洛四象图

后人泥于“一生六成”之语，遂拘拘于六置一外，七置
二外，以为相成之义，遂使四维之位阙。不知四维者，
辰与土之位也。辰与土何处无之？亦无间于四正，故
六七八九之水火木金，比生数皆多五焉，正谓其系
于辰与土耳。予故以中五散之于外，而列八纯之方
位，又以一二三四归之于偶，以见理道之圆通，不当
过执也。今就《河图》而对待观之，一太一少皆并峙；流
行观之，一五一十皆变合。今就《洛书》而对待观之，一
盈一虚相乘除；流行观之，一生一克相消息；亦造化
之符也。